Spale

Spale ( Spohla) su wjes ;  w sakskej Hornjej Łužicy. Leža w Budyskim wokrjesu a słušeja ke Kulowej. Wjeska płaći jako ródne městno powěstneho kuzłarja Měrćina Pumpota.

 Stawizny 
Prěnje historiske naspomnjenje jako Spole pochadźa z dawkoweho registra klóštra Marijina hwězda lěta 1374. Ležownostne knjejstwo měješe přez lětstotki zwjetša Wojerowske stawowe knjejstwo.

We wobłuku nacionalsocialistiskeho přemjenowanja łužiskich wsow dóstachu Spale w lěće 1936 ze serbšćiny přełožene němske mjeno Brandhofen. Hnydom po kóncu Druheje swětoweje wójny rozsudźi so nowowolena wjesna rada na swojim prěnim posedźenju w nowembrje za wróćenje stareho mjena.Katrin Demczenko: [https://www.saechsische.de/plus/pumphut-weckt-neugier-auf-die-geschichte-spohla-5199200.html Pumphut weckt Neugier auf die Geschichte. W: SZ Wojerecy, 29. apryla 2020.

 Wobydlerstwo 
Po Mukowej statistice z lětow 1884/85 rěčachu tehdy wšitcy 374 Spalowčenjo serbsce. Arnošt Černik zwěsći w lěće 1956 hišće serbskorěčny podźěl wobydlerstwa wot hišće 76 %. Ewangelscy Spalowčenjo přisłušeja Kulowskej wosadźe.

W lěće 1955 nošachu hišće 100 žonow w Spalach Wojerowsku serbsku drastu, 1969 běchu to jenož hišće 55 a w lěće 2000 dźesać. Poslednja drastynošerka, Lejna Mitašowa, zemrě w aprylu 2019.Sigrun Nazdalina: Serbska drasta we Wojerowskej wosadźe. W: Pomhaj Bóh 6/2020, str. 6

 Wobrazy 

Wosobiny
 Křesćan Kubica (1805–1861), superintendent a składnostny spisowaćel
 Korla Awgust Kubica (1842–1914), farar a Maćicar

mini|center|upright=1.6|Powětrowy wobraz Spalow ze zapada

 Literatura 
 Marko Grojlich: Mjez horami a holu. Wjesne zapiski. LND, Budyšin 1998, str. 85–87

 Žórła 

 Wotkaz 

Kategorija:Kulow
Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Sydlišćo w serbskim sydlenskim rumje
Kategorija:Prěnje naspomnjenje 1374
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1995